《和答铨弟》
元代·郭钰

别来两见春日满，愁思谁云春夜短。十八滩头鸣棹歌，吴姬劝酒银瓶煖。

中江开帆先到家，意浓不计归程赊。但云老兄久埋没，诗句何得随飞槎。

诸公传诵无新旧，相怜似是平生友。事业青云如鼠肝，文章白发羞牛后。

长年冻饿茫无涯，不敢仰天生怨嗟。先生归去且种菊，词客愁来空饐瓜。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。